open-index/open-wikipedia-markdown huggingface dataset:
מדחף תמרון

ממוזער|300px| ניתן להבחין בסימון מדחף התמרון הקדמי מתחת לשם הספינה.
ממוזער|left|מדחף תמרון קדמי
**מדחף תמרון** (באנגלית: **thruster**), הוא מדחף עזר של כלי שיט, המסייע לתמרונו בעת כניסה ויציאה מן הנמל וכן במהלך ההתקשרות לרציף או ההינתקות ממנו. מדחף תמרון המותקן בחרטום כלי השיט נקרא "מדחף תמרון קדמי" (באנגלית: **bow thruster**) או "חרטומן", וזה המותקן בירכתיו נקרא "מדחף תמרון אחורי" (באנגלית: **stern thruster**). מדחפי תמרון מותקנים גם במתקנים ימיים, כמו אסדות קידוח, אז הם משמשים לייצוב המיקום של המתקן.

מדחף התמרון הופך את שלב ההתקשרות לרציף לקל יותר, משום שהוא מאפשר לרב החובל להפנות את כלי השיט לכיוון הרצוי לו מבלי להשתמש במדחפים הראשיים. בכלי שיט גדול במיוחד יכולים להיות מספר מדחפים לשליטה מרבית בתנועת כלי השיט. כלי שיט הנעזר במדחף תמרון אחד או שניים אולי לא יזדקק לשירותיה של גוררת, ובכך יחסוך כסף רב בכל כניסה ויציאה מהנמל. מלבד העלות, ספינות נופש רבות צבועות בלבן, וכניסה או יציאה מהנמל באמצעות גוררת עלולות ללכלך את צבען.

לכלי שיט גדולים ישנם בדרך כלל כמה תעלות מדחפים, שבתוכן נמצאים המדחפים המאפשרים לנווט את כלי השיט לכיוון הרצוי. המדחפים מונעים על ידי מנוע חשמלי או מנוע הידראולי.

כל מדחף תמרון יסומן על ידי X מוקף בעיגול משני צדי כלי השיט, מעל קו המים.

## קישורים חיצוניים

* "Bow thrusters: construction and working", in: marineinsight.com
* "How bow thurster is used for maneuvering a ship", in: marineinsight.com

קטגוריה:ערכים שבהם תבנית בריטניקה אינה מתאימה
קטגוריה:חלקי כלי שיט
רועי ניק

**רועי ניק** (נולד ב-8 ביוני 1992) הוא שחקן ישראלי; זוכה פרס השחקן הראשי הטוב ביותר בטקס פרסי אופיר לשנת 2023 על תפקידו בסרט  "בית".

## ביוגרפיה
נולד בשם **רועי ניקפהמה** וגדל בהרצליה, בוגר תיכון היובל במגמת תיאטרון ובוגר להקת "על הבמה" בהרצליה. אחרי שירות צבאי פנה ללימודי משחק בסטודיו למשחק ניסן נתיב.

גילם את דמותו של יוסף במחזמר "יוסף וכתונת הפסים המשגעת".

בשנת 2010 השתתף לראשונה בסדרת הדרמה "חיים אחרים" בה גילם את דמותו של אפרים חרות, אחיו הקטן של יקיר.

בשנים 2011–2012 השתתף בסדרת הנעורים "החולמים" בה גילם במשך שתי עונות את דמותו של תום פרייליך.

השתתף בסדרה "סרוגים" בה גילם את דמותו של אריאל, חברותא של אמיר ובסדרת הדרמה "2.3 בשבוע".

בשנת 2012 שב לגלם את דמותו של תום פרייליך, בסדרת המשך לסדרת הנוער "החולמים", "גאליס".

בשנת 2013 גילם את דמותו של אלקנה אלדר ב"אופוריה" סדרת דרמה העוסקת בעולמם של נערים בני 17 בני דור ה-Z, המעבירים את זמנם בקיום יחסי מין ובשימוש בסמים.

ב-2014 שיחק בסדרה "בתולות", בתפקיד רועי מוטולה.

ב-2017 גילם את דמותו של עמרם אלקיים (תפקיד ראשי) בסדרה "כיפת ברזל".

בשנת 2020 גילם את יאיר "יא-יא" קרפטיג, תפקיד ראשי בסדרה "קיבוצניקים".

גילם את התפקיד הראשי בסדרה "נורמלי" בהפקת HOT3 המבוססת על אירועים ביוגרפיים של ליאור דיין בבימויו של אסף קורמן. על משחקו בסדרה זו היה מועמד לפרס האקדמיה לטלוויזיה לשנת 2020 בקטגוריית השחקן הטוב ביותר בסדרת דרמה. כמו כן שיחק באותה שנה בסדרה הישראלית-צרפתית "דיבוקים".

בשנת 2021, על משחקו בסדרה "נורמלי", היה מועמד לפרס אמי הבין-לאומי בקטגוריית השחקן הראשי הטוב ביותר.

בשנת 2024 השתתף בסדרה "האמת" בדמותו של יאיר דקס.

בשנת 2025 השתתף בסדרה "רצח בים המלח".

### בקולנוע
בשנת 2012 שיחק תפקיד ראשי בסרט "רוק בקסבה" בבימויו של יריב הורוביץ. הסרט זכה בפרס הקונפדרציה הבין-לאומית לקולנוע איכותי בפסטיבל ברלין 2013, במסגרת תחרות "פנורמה".

בשנת 2013 השתתף בסרט "שש פעמים" בבימויו של יונתן גורפינקל. בסרט גילם את דמותו של תומר רוזנברג, דמות ראשית בדרמת נעורים. הסרט השתתף בפסטיבל הסרטים הבין-לאומי סן סבסטיאן בספרד, וזכה בפרס בקטגוריית "מבט אחר".

בשנת 2016 שיחק בתפקיד ראשי בסרט הקולנוע "עמק" בדמותו של דוד, לצד ג'וי ריגר ונווה צור, בבימויה של סופי ארטוס.

בשנת 2023 הצטלם לסרטם של בני פרדמן ודרור קרן "בית" בתפקיד הראשי יאיר קפלן, לצד השחקנית ירדן תוסייה כהן. על תפקידו בסרט זכה בפרס אופיר לשחקן הראשי הטוב ביותר. 

בין השנים 2026 - 2025 השתתף בסדרה רצח בים המלח שעלתה לשידור בקשת 12 . 

## חיים אישיים
ניק נשוי לשחקנית והמוזיקאית ליהי קורנובסקי, והם הורים לבן.

הוא דודן מדרגה שנייה של השחקן יהודה לוי.

## פילמוגרפיה

## קישורים חיצוניים

* 
* 
* 
* 
* 
* 
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:גאליס
קטגוריה:בוגרי תיכון היובל (הרצליה)
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1992
כנן

[ממוזער|250px|מודל של [ימאי|מלחים משתמשים בכנן כדי למתוח חבלים]]
**כַּנָּן** (באנגלית: **capstan**) הוא שמה של מכונה בעלת תוף אנכי, המשמשת למתיחת חבלים, ובמיוחד חבלי המפרשים וחבלי ההיקשרות בכלי שיט. מכונה דומה אך בעלת תוף אופקי נקראת כַּנֶנֶת.

הכננים הראשונים היו עשויים מתוף עץ אנכי נע על ציר שהורכב על סיפון האונייה. מוטות עץ היו מוכנסים דרך חורים בחלק העליון של הכנן על מנת לסובב אותו. על ציר הכנן הורכב מחגר משונן (ראצ'ט) על מנת למנוע את הסתובבותו בכיוון ההפוך. החבלים תמיד נכרכו על הכנן בכיוון השעון.

כננים מודרניים מונעים לרוב באמצעות מנוע קיטור, מנוע חשמלי או מנוע הידראולי, והם מצוידים בתמסורת להפחתת מהירות הסיבוב.

## קישורים חיצוניים

* 

קטגוריה:חלקי כלי שיט
מוניר אל-חדאדי

**מוניר אל-חדאדי מוחמד** (ידוע גם בשמו הפרטי בלבד **מוניר**, בספרדית: **Munir El Haddadi Mohamed**, בערבית: **منير الحدادي محمد**; נולד ב-1 בספטמבר 1995) הוא כדורגלן ספרדי-מרוקאי המשחק בעמדת החלוץ באסתקלאל טהראן ובנבחרת מרוקו.

## קריירת מועדונים
אל-חדאדי נולד באל אסקוריאל בקהילה האוטונומית של מדריד שבספרד, למשפחה מוסלמית ממוצא מרוקאי. אביו מוחמד היגר בצעירותו לספרד ממרוקו, בעוד אמו סעידה היא ילידת העיר האוטונומית מלייה (חלק ממרוקו הספרדית ההיסטורית).

הוא התחיל את הקריירה שלו במחלקת הנוער של אתלטיקו מדריד ובשנת  עבר למחלקת הנוער של ברצלונה. בעונת  זכתה הקבוצה בליגת האלופות לנוער עם 11 שערים. ב-24 באוגוסט 2014 ערך את הופעת הבכורה שלו בקבוצה הבוגרת בה גם הבקיע את שער הבכורה שלו בבוגרים בניצחון 0–3 נגד אלצ'ה.

ב-30 באוגוסט 2016 הושאל לעונה אחת לוולנסיה עם אופציה לרכישה. ב-1 בספטמבר 2017 הושאל פעם נוספת לעונה אחת לדפורטיבו אלאבס.

ב-11 בינואר 2019 חתם בסביליה לארבע וחצי שנים.

ב-31 באוגוסט 2022 חתם בחטאפה. ב-4 בספטמבר 2022 ערך הופעת בכורה בקבוצה, בתבוסה 1–5 לולנסיה.

ב-30 ביולי 2023 חתם בלאס פאלמאס.

ב-22 באוגוסט 2024 חתם בלגאנס לשנתיים.

## קריירת נבחרות
### ספרד
שיחק בנבחרות הנוער, הצעירה ואף הופיע פעם אחת יחידה, ב-8 בספטמבר 2014 בנבחרת ספרד הבוגרת בניצחון 1–5 נגד  במסגרת מוקדמות יורו 2016.

### מרוקו
מאז 2021 הוא שחקן של נבחרת מרוקו הבוגרת.

## תארים
;ברצלונה
* אליפות ספרד (2): 2014/2015, 2015/2016
* הגביע הספרדי (2): 2014/2015, 2015/2016
* ליגת האלופות (1): 2014/2015
* הסופר קאפ האירופי (1): 2015
* אליפות העולם לקבוצות (1): 2015
* הסופר קאפ הספרדי (2): 2016, 2018

;סביליה
* הליגה האירופית: 2019/2020

## קישורים חיצוניים

* מוניר אל-חדאדי באתר הרשמי של מועדון הכדורגל ברצלונה

## הערות שוליים

קטגוריה:כדורגלנים מרוקאים
קטגוריה:כדורגלנים ספרדים
קטגוריה:חלוצי כדורגל מרוקאים
קטגוריה:חלוצי כדורגל ספרדים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני ולנסיה
קטגוריה:כדורגלני דפורטיבו אלאבס
קטגוריה:כדורגלני סביליה
קטגוריה:כדורגלני חטאפה
קטגוריה:כדורגלני לאס פאלמאס
קטגוריה:כדורגלני לגנס
קטגוריה:כדורגלני נבחרת ספרד
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2021
קטגוריה:מוסלמים ספרדים
קטגוריה:ספרדים ממוצא מרוקאי
קטגוריה:מרוקאים שנולדו ב-1995
קטגוריה:ספרדים שנולדו ב-1995
קטגוריה:כדורגלני אסתקלאל טהראן
שש דרגות חופש

תנועת **שש דרגות חופש** של גוף מוגדרת על ידי מיקומו ומצב הזוויתי שבו הוא נמצא ביחס למערכת צירים נתונה במרחב תלת-ממדי. את התנועה ניתן להפריד לתנועה קווית (העתקה) בשלושה צירים ותנועה זוויתית (סיבוב) סביב שלושה צירים, ומכאן שמה.

תנועת **שלוש דרגות חופש** לרוב מתארת דימוי תנועה קווית של גוף או נקודת מסה במרחב התלת־ממדי, ללא תנועה זוויתית. משמש בסימולטורים פיזיקליים מפושטים. לעיתים רחוקות יכול לתאר תנועה קווית במרחב דו-ממדי ותנועה זוויתית סביב הציר המאונך למישור.

## תנועה קווית
נפוץ להשתמש במערכת צירים קרטזית בעלת שלושה צירים לתיאור תנועה קווית של גוף. התנועה הקווית מתארת בפועל תנועה של מרכז הכובד של הגוף:
# **תנועה אורכית** - תנועה לפנים או לאחור. כיוונו לרוב מסומן מהחלק האחורי לכיוון החלק הקדמי של הגוף. בכלי תחבורה, זוהי תנועה מהירכתיים לכיוון החרטום.
# **תנועה רוחבית** - תנועה ימינה או שמאלה.
# **תנועה אנכית** - תנועה מעלה או מטה.

## תנועות זוויתית
ישנן שלוש תנועות זוויתית המבצעות סיבוב של הגוף סביב צירי התנועה הקווים:
# **סבסוב** - זוהי תנועה של גוף סביב הציר האנכי שלו. מכונה גם שינוי אזימוט.
# **עלרוד** - זוהי התנועה של גוף סביב הציר הרוחבי שלו ומאפשרת הטיית הקצה הקדמי והקצה האחורי של הגוף מעלה ומטה.
# **גלגול ** - זוהי התנועה של גוף סביב הציר האורכי שלו.

ממוזער|שמאל|תנועה זוויתית של אוניה
ממוזער|תנועה זוויתית של מטוס

## ראו גם
* מאזנות
* יציבות כלי טיס
* מכניקה של גוף קשיח
* זוויות אוילר

## קישורים חיצוניים
* הסבר מפורט (באנגלית)

קטגוריה:תחבורה
פאקו אייסטאראן

**פרנסיסקו מרטין "פאקו" אייסטאראן בארנדיאראן** (בספרדית: **Francisco Martín "Pako" Ayestarán Barandiarán**; נולד ב-5 בפברואר 1963) הוא מאמן כדורגל ספרדי ממוצא בסקי המשמש כעוזר מאמן אסטון וילה.

## קריירה
אייסטאראן לא היה כדורגלן מקצועי ואת דרכו בכדורגל החל בתחום האימון הגופני. בשנת 1996, עת שימש כמאמן הכושר באוסאסונה ששיחקה אז בליגה הספרדית השנייה, אימן את הקבוצה למשך חודשים ספורים רפאל בניטס. לאחר עזיבתו של בניטס לאקסטרמדורה עזב גם אייסטאראן את אוסאסונה והצטרף לבניטס. בשנים 2000 - 2008 שימש כעוזר המאמן בצוותו של בניטס כשזה אימן בטנריפה, ולנסיה וליברפול. כעוזרו של בניטס היה אייסטאראן שותף בין השאר לזכיות באליפות ספרד ב- וב- ובגביע אופ"א ב- עם ולנסיה ובזכייה בליגת האלופות עם ליברפול ב-. בשנת 2007 עזב אייסטאראן את ליברפול ונפרד מבניטס לאחר 11 שנות עבודה משותפת, ובינואר 2008 עבר לשמש כאחראי כושר גופני בריאל סוסיאדד. בעונת  שימש אייסטאראן כעוזר המאמן וראש מערך האימון הגופני בבנפיקה ליסבון. ב- שימש באותו תפקיד בוולנסיה ובהמשך עבר לבצע את התפקיד בקבוצת אל אהלי מדובאי.

### מאמן ראשי
ב-2013 החל לשמש כמאמן ראשי בקבוצת אסטודיאנטס טקוס המקסיקנית מליגת המשנה. בעונתו הראשונה כמאמן ראשי זכה אייסטאראן עם טקוס באליפות הליגה השנייה בקלאוסורה אולם הקבוצה לא העפילה לליגה הראשונה לאחר שהפסידה בפלייאוף ההעפלה לקלוב אוניברסידד דה גוודלחרה, אלופת האפרטורה.

ב-26 באוגוסט 2014 מונה למאמן הראשי של מכבי תל אביב, לאחר עזיבתו של אוסקר גארסיה. בעונתו היחידה במכבי תל אביב זכה עם הקבוצה בשלושת התארים בתחרויות בהן השתתפה: בדצמבר 2014 זכו בגביע הטוטו לאחר שניצחו בגמר 1-2 את מכבי חיפה, ב-17 במאי 2015 זכו באליפות המדינה, וב-20 במאי 2015 זכו בגביע המדינה לאחר ניצחון 2-6 במשחק הגמר על הפועל באר שבע. ב-1 ביוני 2015 הודיע כי לא ימשיך בקבוצה לעונה נוספת.

ב-20 באוגוסט מונה פאקו למאמנה של סנטוס לגונה מליגת העל המקסיקנית. ב-20 בנובמבר התפטר מתפקידו.

בפברואר 2016 מונה לעוזרו של גארי נוויל בוולנסיה מהליגה הספרדית. ב-30 במרץ 2016 מונה לתפקיד המאמן לאחר פיטוריו של נוויל. ב-20 בספטמבר 2016 פוטר מתפקידו לאחר רצף כישלונות של הקבוצה.

ב-28 בספטמבר 2017 התמנה פאקו לתפקיד מאמן לאס פאלמס מליגת העל הספרדית. פאקו הוביל את הקבוצה בשבעה מחזורי ליגה, בהם צבר שישה הפסדים ותיקו בודד, ובעקבות הדחתה של הקבוצה גם מהגביע הספרדי, פוטר מתפקידו חודשיים בלבד לאחר מינויו.

ב-28 במאי 2018 חזר למקסיקו ומונה למאמן פצ'וקה מליגת העל המקסיקנית. ב-20 בינואר 2019 פוטר מתפקידו.

ב-10 באוגוסט 2020 מונה למאמן טונדלה הפורטוגזית. במרץ 2022 פוטר מתפקידו.

## תארים
### כעוזר מאמן

;טנריפה
* עליה לליגה הראשונה (1): 2000/2001

;ולנסיה
* אליפות (2): 2001/2002, 2003/2004
* גביע אופ"א (1): 2003/2004

;ליברפול
* ליגת האלופות (1): 2004/2005
* הסופר קאפ האירופי (1): 2005/2006
* גביע ה-FA  (1): 2005/2006
* מגן הקהילה (1): 2006/2007

;בנפיקה ליסבון
* גביע הליגה (1): 2008/2009

### כמאמן ראשי
;מכבי תל אביב
* אליפות (1): 2014/2015
* גביע המדינה (1): 2014/2015
* גביע הטוטו (1): 2014/2015

## קישורים חיצוניים

* 
* 
* 

## הערות שוליים

קטגוריה:מאמני כדורגל ספרדים
קטגוריה:מאמני מכבי תל אביב
קטגוריה:מאמני ולנסיה
קטגוריה:מאמני לאס פאלמאס
קטגוריה:מאמני כדורגל זרים בישראל
קטגוריה:בסקים
קטגוריה:ספרדים שנולדו ב-1963
תקיפה גלובלית מיידית

**תקיפה גלובלית מיידית** (באנגלית: **Prompt Global Strike** או **PGS**) הוא שם קוד למאמץ צבאי אמריקאי לפיתוח מערכת המסוגלת לבצע התקפה קונבנציונלית מדויקת בכל מקום בעולם בתוך שעה בודדת, בדומה לטיל בליסטי בין-יבשתי (ICBM).

באפריל 1999 ציין גנרל ההאחראי ג'יימס קארטרייט כי: "כיום אם אתה מעוניין להימנע מפעולה גרעינית, זמן תגובה קונבנציונלית צבאית הוא ימים, אולי שבועות". מערכת PGS יכולה להיות יעילה בעת עימות גרעיני, ויכולה להחליף את פעולת הנשק הגרעיני עבור כ־30% מהמטרות. PGS מכילה מגוון רב של טכנולוגיות כולל רקטות המשוגרות מהקרקע וטילים שגא-קוליים (Hypersonic - מהירות של מעל 5 מאך) המשוגרים מהאוויר אולם אף אחת מהטכנולוגיות עדיין לא הגיעה לבשלות מבצעית.

## המערכת

## היסטוריה

### תגובה רוסית
בדצמבר 2010 מומחים בצבא הרוסי הודיעו כי המערכת המתוכננת להגנה מפני טילים, S-500, תכלול הגנה מפני טילים שגא-קוליים. בדצמבר 2012 אמר סרגיי קראקייב ראש מערך הטילים האסטרטגיים של רוסיה כי המערכת שתחליף את R-36M2 Voevoda ICBM תאפשר לרוסיה "לממש הזדמנויות כמו יצירת נשק אסטרטגי מדויק עם ראש קרב קונבנציונלי וטווח פרקטי חובק עולם. רוסיה תוכל לממש נשק לא אטומי מדויק מבוסס על רקטות בין-יבשתיות במקרה שארצות הברית תשאף לתכנן נשק כזה.

## ראו גם
* סארמאט
* DF-ZF

## קישורים חיצוניים
*"Prompt Global Strike" וטילים בליסטיים: רקע ונושאים לביקורת (PDF), מאת Amy F. Woolf
*U.S. Looks To Non-Nuclear Weapons To Use As Deterrent. *[[וושינגטון פוסט]]*
*טיל שיוט היפר-קולי: America's New Global Strike Weapon. *[[Popular Mechanics]]*
*צבא ארצות הברית מתכנן השקת מערכת "Prompt Global Strike" ב 2015. Global Security Newswire

קטגוריה:מוצרים עתידיים: אמצעי לחימה
קטגוריה:אמצעי לחימה אמריקאיים
קטגוריה:לוחמת חלל
קטגוריה:כלי טיס שגא-קוליים
וספר (קוקטייל)

**וספר** או **וספר מרטיני** (באנגלית: **Vesper**) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מג'ין, וודקה ולילט בלנק.

## מקור הקוקטייל
הקוקטייל הומצא על ידי ג'יימס בונד בספר משנת 1953 - קזינו רויאל. הקוקטייל המקורי שונה במעט בכמויות המוכרות על ידי איגוד הברמנים הבינלאומי.

פלמינג ממשיך כאשר בונד אומר לברמן, לאחר שלקח לגימה ארוכה:

בפרק הבא, קורא בונד למשקה **וספר**. הוא מוצג בפני **וספר לינד** היפהפייה שמסבירה את משמעות שמה: "נולדתי בערב... בערב סוער מאוד..." ומבקש ללוות ממנה את שמה.

הקוקטייל **וספר**, שונה מקוקטייל המרטיני שבונד רגיל להזמין, בכך שנעשה שימוש בג'ין ווודקה יחדיו, וקינה לילט במקום ורמוט וסליל לימון במקום זית.

למרות שיש דיון מקיף על הקוקטייל הזה, בונד מזמין אותו רק פעם אחת לאורך כל הספרים של פלמינג. בונד מזמין את הוספר בסרט "קזינו רויאל". פליקס לייטר מזמין לו את הקוקטייל הזה בספר יהלומים הם לנצח עם *קרסטה בלנקה* במקום *קינה ליליט*.

במציאות הומצא הוספר על ידי חברו של פלמינג - איוואר ברייס.

## קישורים חיצוניים

* "מעורבב ולא מנוער – המשקאות של 007" באתר "מגפון"
* 

## הערות שוליים

קטגוריה:קוקטיילים
קטגוריה:ג'יימס בונד
דודג' צ'אלנג'ר

300px|ממוזער|דודג' צ'אלנג'ר קלאסיק 2010
**[[דודג']] צ'אלנג'ר** (באנגלית: **Dodge Challenger**) הוא השם של שלושה דורות של כלי רכב המיוצרים על ידי חטיבת דודג' של חברת קרייזלר שהודגרו בקטגוריות של "מכונית שרירים" ושל מכונית פוני. 

הדור הראשון יוצר מ-1969 עד 1974, ובוסס על שלדת ה-E של קרייזלר, חלקה מרכיבים רבים עם הפלימות' ברקודה ולמעשה הייתה מכונית פוני. הדור השני יוצר מ-1978 עד 1983 וחלק הנדסה משותפת עם המיצובישי גאלאנט למבדה. הדור השלישי והנוכחי הוצג בתחילת 2008 כדי להתמודד נגד הדור החמישי של הפורד מוסטנג והדור החמישי של השברולט קמארו.לצ'אלנג'ר בדגם ה"הלקאט" יש הספק של 707 כ"ס מה שנותן לו יתרון על מתחריו  ב-2017 הוצאה מהדורה מוגבלת של הצ'אלנג'ר הנקראת DEMON-שד המציגה הספק של 840 כ"ס והאצה מ 0–100 קמ"ש תוך 2.1 שניות.

## הדור השלישי (2008-2023)

ממוזער|קונספט דודג' צ'לנג'ר 2006
בסוף שנת 2005, דוג' חשפה טיזרים של אב הטיפוס של הדור השלישי של דוג' צ'לנג'ר באינטרנט, הדגם הוכרז ב-21 בנובמבר 2005, עם פרסום סקיצה רשמית של הקונספט אשר נחשף בתערוכת הרכב הבינלאומית של צפון אמריקה בשנת 2006,יצור הרכב החל בשנת 2008. אספקטים רבים של הקונספט  עובדו מדודג' צ'לנג'ר R/T דגם 1970.
## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:דגמי מכוניות שהושקו ב-1969
צ'אלנג'ר
פיתה (ימאות)

ממוזער|שמאל|250px|פיתה להיקשרות ברציף
ממוזער|שמאל|250px|פיתה על סיפונה של ספינה
בימאות, **פיתה** (שיבוש של המונח באיטלקית: **Bitta**; על-פי האקדמיה ללשון העברית: **זָקֵף**) היא עמוד קצר המחובר לרציף (באנגלית, "Mooring bollards") או לכלי השיט (ומכונים באנגלית "Bitts"). אל עמוד זה מחברים את חבלי ההיקשרות או הגרירה באמצעות ליפוף סביב הפיתה.

הפיתה יכולה להיות עשויה מעץ, מתכת או אבן, אולם בכל מקרה תסתיים בבליטה בצורת פטריה בחלקה העליון, המגנה מפני החלקת החבל מהפיתה בעת מתיחה.
מרכז|ממוזער|410px|הספינה "Mircea", (נבנתה ב-1938) קשורה לרציף, באמצעות חבל היקשרות המלופף סביב פיתה, לשם תצוגה באירוע ב-2022

## קישורים חיצוניים

## הערות שוליים

קטגוריה:חלקי כלי שיט
קטגוריה:מונחים ימיים
מלון באב"ד

**מלון באב"ד** היה בית מלון שפעל בירושלים בזמן המנדט הבריטי.

## היסטוריה
בעלי המלון היו יעקב וחנה באב"ד. המלון הוקם ברחוב יפו, פינת רחוב יהודית, מול תחנת המשטרה. 

במלון השתכנו רבנים ואדמו"רים רבים, בהן רבי אברהם מרדכי אלתר, ה"אמרי אמת", רבי אליעזר הגר, ה"דמשק אליעזר", הרב חיים מרדכי רולר, האדמו"ר מצ'ורטקוב, "הרב מפוניבז'", "הרב מטשיבין" והרב בן ציון ליכטמן הרב יוסף צבי דושינסקי עבר למלון בזמן מלחמת השחרור, עקב מגוריו ליד הגבול ברחוב שמואל הנביא.

המלון שימש גם כאולם חתונות. במלון התחתנו הרב יחיאל מיכל פיינשטיין וליפשא סולובייצ'יק (בתו של הרב מבריסק).

במרתף המלון פעל לימים דפוס "ספערא" של עיתון המודיע.

## לקריאה נוספת
*המבשר, מוסף קהילות 261, י' באב תשע"ד, **היו מלונות בירושלים**

באב"ד
קטגוריה:משפחת באב"ד
היקשרות (ימאות)

[250px|ממוזער|עובד נמל מניח את "עין" חבל ההיקשרות על [פיתה (ימאות)|פיתה ברציף]]
ממוזער|250px|חבל היקשרות במערום מסודר על סיפון כלי שיט; מכונה גם "שמש" על שם צורתו
שמאל|ממוזער|410px|הספינה "Mircea", שנבנתה ב-1938, קשורה לרציף לשם תצוגה באירוע ב-2022
**היקשרות** (באנגלית: **Mooring**, לפי האקדמיה ללשון העברית: **רְתִיקָה**) הוא תהליך האבטוח של כלי שיט אל נקודות קשירה, באמצעות חבלים (רְתוּקוֹת) לצורך פריקת מטען, הורדת או העלאת נוסעים, מילוי מאגרי הדלק או המים של כלי השיט וכדומה. ההיקשרות יכולה להתבצע אל רציף, עוגן, מצוף או כלי שיט אחר.

חבלי היקשרות עשויים לרוב מחומרים סינתטיים כגון ניילון, בגלל תכונותיו החזקות ועמידותו לאורך שנים. החבלים צריכים לעמוד בעיקר במאמצי מתיחה המופעלים עליהם מצד האונייה, הגאות והשפל, רוח וכוחות נוספים.

בקצוות חבלי ההיקשרות קיימים לרוב לולאות העשויות בטכניקה של איחוי קליעה כדי לאפשר חיבור מהיר לפיתה (זקף) או לנקודת ההיקשרות.

## דרכי היקשרות
### היקשרות לרציף
היקשרות לרציף היא פעולה הדורשת שיתוף פעולה בין אנשים הנמצאים על הרציף לבין אנשים הנמצאים על כלי השיט המבקש להיקשר. משום שכלי שיט כבדים משתמשים בחבלים כבדים ועבים הקשים למשיכה, כלי שיט אלו לרוב ישתמשו בחבלים דקים יותר (heaving line, בעברית: "חבל זריקה" או "חבל משיכה") על מנת להעביר את חבלי ההיקשרות לרציף. כאשר חבלי ההיקשרות עברו לרציף, והונחו מסביב לפיתה (זָקֵף), על ידי פועל נמל ייעודי או איש צוות מכלי השיט שהורד לרציף במיוחד לצורך משימה זו, החבל יימתח וייקשר לזקפים על כלי השיט עצמו, על מנת למנוע התרחקות או התקרבות של כלי השיט לרציף. בכלי שיט כבדים, חבלים אלו ימתחו על ידי כננות ייעודיות הנקראות כַּנָּן (קפסטן).

### היקשרות לעוגן או מצוף
היקשרות לעוגן או מצוף תעשה על ידי התקרבות כלי השיט אל החפץ אליו הוא רוצה להיקשר. לרוב לחפץ זה יהיה מחובר חבל היקשרות עם לולאת עין בקצהו. מה שיאפשר לכלי השיט להושיט קדום (גאנץ' - מקל ארוך עם וו בקצהו) ולתפוס את חבל ההיקשרות המחובר בקצהו למצוף או לעוגן. לאחר משיכת החבל מהמים, צוות כלי השיט יניח את לולאת העין מסביב לאחד הזקפים בכלי השיט.

## קישורים חיצוניים

## הערות שוליים

קטגוריה:ימאות
ארץ אלזוורת'

ממוזער|שמאל|300px|מפת אנטארקטיקה
**ארץ אלזוורת**' (באנגלית: **Ellsworth Land**) היא חלק מיבשת אנטארקטיקה, הגובל ממערב בארץ מרי בירד, מצפון בים בלינגסהאוזן, מצפון-מזרח בבסיס חצי האי האנטארקטי, וממזרח בשוליים המערביים של מדף הקרח רון. היא משתרעת בין '103°24 מערב ל-'79°45 מערב. לאזור ממערב ל-90° מערב אין תביעת חזקה, התביעה לחזקה על האזור שבין 84° מערב ל-90° מערב היא של צ'ילה בלבד, והיתר נמצא בחזקתן של צ'ילה והממלכה המאוחדת כחלק מן הטריטוריה הבריטית באנטארקטיקה. חוף אייטס משתרע בין '103°24 מערב ל-'89°35 מערב וחוף בריאן בין '89°35 מערב ל-'79°45 מערב.

ארץ אלזוורת' היא ברובה רמת קרח נישאה, אבל היא כוללת את הרי אלזוורת' המלכותיים ומספר רב של קבוצות הרים מפוזרות: האדסון, ג'ונס, בהרנדט, האוברג, מריק, סוויני וסקייף.

ארץ זו שוכנת סמוך למרכז האזור שתייר החוקר האמריקאי לינקולן אלזוורת' בטיסת מטוס במהלך נובמבר-דצמבר 1935. הוועדה המייעצת לשמות אנטארקטיים קראה לה על שמו ב-1962 לזכר אותה טיסה טראנסקונטיננטלית היסטורית מן האי דאנדי אל מדף הקרח רוס.

## קישורים חיצוניים

* 

## הערות שוליים

*
קטגוריה:אנטארקטיקה: אזורים
סג'יל 55

**סג'יל 55** (בערבית: **سجيل 55**) היא רקטה ארוכת טווח מייצור עצמי של ארגון החמאס.

הרקטה נכנסה לשימוש מבצעי ביולי 2014 במהלך מבצע צוק איתן. הטווח המרבי שלה הוא 55 ק"מ והיא מסוגלת לפגוע במספר ערים בישראל, בהן ראשון לציון, בת ים, חולון, בית שמש ובאר שבע.

## ראו גם
* סג'יל (טיל)

## הערות שוליים

קטגוריה:רקטות ארטילריות
קטגוריה:חמאס: אמצעי לחימה
קטגוריה:הרשות הפלסטינית: המצאות
קטגוריה:2014 ברצועת עזה
אלתר אליהו רובינשטיין

הרב **אלתר אליהו רובינשטיין** (כסלו תש"ז, 1946 - י"ח באייר תשס"ה, 27 מאי 2005) היה רבה החרדי של אנטוורפן. רב קריית שומרי החומות ברמת שלמה. ומחבר סדרת ספרי שו"ת **מגדנות אליהו**.

## ביוגרפיה
נולד בסיגט לר' אפרים פישל. הוריו עלו לארץ ישראל והתגוררו בבית גמליאל. בילדותו למד בקרעטשניף ברחובות. בבחרותו נסע ללמוד בקריית צאנז, והיה מראשוני הבחורים ב"מתיבתא" שנפתחה על ידי רבו, רבי יקותיאל יהודה הלברשטאם.

נישא לזיסל לאה בת הרב יהושע סג"ל דייטש, שאותה שידך לו רבו. לאחר נישואיו התגורר בקריית צאנז, והשתתף בשיעור מיוחד מרבי יקותיאל יהודה בענייני הוראה. לאחר תקופה עבר לגור ברחובות, לאחר שלאשתו הוצעה עבודה ביסודות.

בשנת תש"ל מונה על ידי רבו לכהן כרב "היכל צבי" בבתי ורשה. בהמשך מונה לכהן כראש כולל לחסידי צאנז בירושלים, לצד הרב משה טוביה ויסברגר והרב שלום איזנברגר. בשנת תשנ"ג מונה לרב קריית שומרי החומות ברמת שלמה. לפני כן כיהן כראש כולל בשומרי החומות. כמו כן כיהן כחבר ועד ההלכה של לניאדו - מרכז רפואי צאנז.

בשנת תשס"ד מונה לרבה של אנטוורפן, במקום הרב חיים קרייזווירט אך שנה לאחר מכן נפטר בצורה פתאומית. אלמנתו נישאה לרב חיים אורי פריינד.

## שו"ת מגדנות אליהו
בשנת תשמ"א הוציא את ספרו הראשון שו"ת מגדנות אליהו. בסוף ימיו החל לעבוד על ספריו ותשובותיו אך נפטר בטרם הספיק. ילדיו הוציאו עוד שלושה חלקים של ספרו מגדנות אליהו.

## משפחתו
* בנו הרב דוד, רב בית הכנסת 'מגדנות אליהו' בשכונת רוממה, ירושלים
* בנו הרב חיים יהודה לייב, רבה של חלק מהציבור החסידי בשכונת רמת בית שמש ד' 2

## לקריאה נוספת
*המבשר, ט"ז אייר תשע"ד, **כרכא דכוליה ביה**

## הערות שוליים

קטגוריה:נפטרים ב-2005
קטגוריה:רבנים חסידים
קטגוריה:רבנים חסידים ישראלים
קטגוריה:חסידי צאנז-קלויזנבורג
קטגוריה:רמת שלמה: רבנים
קטגוריה:כולל שומרי החומות
קטגוריה:אנטוורפן: רבנים
קטגוריה:יהודים הקבורים בהר המנוחות
קטגוריה:מחברי ספרי שו"ת ישראלים
קטגוריה:בוגרי ישיבת צאנז קלויזנבורג - נתניה
קטגוריה:משפחת שפרבר
חוף בריאן

**חוף בריאן** (באנגלית: **Bryan Coast**) הוא קטע החוף של אנטארקטיקה לאורך החוף הדרומי של ים בלינגסהאוזן בין צוק פרוגנר והקצה הצפוני של חצי האי רידברג. 

ממערב נמצא חוף אייטס וממזרח חוף אינגליש.

## היסטוריה
### גילוי ומיפוי החוף

הקצה המזרחי של חוף זה התגלה מן האוויר תוך כדי הטיסות של השירות האנטארקטי של ארצות הברית בשנים 1939–1941 ומשלחת החקר האנטארקטית רון בשנים 1947–1948.   

כל החוף מופה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית, בשנים 1961–1967. 

### מקור השם

במקור היה השם "חוף ג'ורג' בריאן", על שם אדמירל ג'ורג' ס. בריאן (George S. Bryan), הידרוגרף בצי ארצות הברית בין השנים 1946-1938, שבהנהגתו התבצעו מסעות חקר שתרמו תרומה רבת-ערך לחקר הגאוגרפיה של הקטבים. 

לימים קוצר שם החוף, למען הנוחות.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=RA2-PA209&lpg=RA2-PA209&dq=%22Bryan+Coast%22&source=bl&ots=6TTlIzNk7J&sig=ACfU3U2HydwcEFZkwa9gWhMUsngmEJ0AHw&hl=en&sa=X&ved=2ahUKEwjkyLu3g_XoAhXIyaQKHW_uD7IQ6AEwEXoECAsQKQ#v=onepage&q=%22Bryan%20Coast%22&f=false Sailing Directions for Antarctica: Includes Islands South of Latitude 60°]**, P 210

## קישורים חיצוניים

* חוף בריאן באתר הסקר הגאולוגי של ארצות הברית
* חוף בריאן באתר הגאזט האנטארקטי המשווה SCAR של ממשלת אוסטרליה
* תצלום לוויין של חוף בריאן באתר נאס"א
* מפות גאוגרפיות, ים בלינגסהאוזן וחוף בריאן

## הערות שוליים

בריאן
בריאן
ואקיטה

**ואקיטה** (שם מדעי: *Phocoena sinus*), או **פוקנת המפרץ**, היא מין נדיר של פוקנה. הואקיטה הוא המין הקטן ביותר בסדרת הלווייתנאים. הואקיטה היא אנדמית לחלקו הצפוני של מפרץ קליפורניה. פירוש שמה הוא "פרה קטנה" בספרדית.

## תיאור
ואקיטה הוא המין הקטן ביותר בסדרת הלווייתנאים, הוא מצוי רק בקצהו הצפוני של מפרץ קליפורניה. לוואקיטה יש טבעות כהות מסביב לעיניים, כתמים על השפתיים ופס ארוך מסנפירי הגב עד הפה. צבע גבו אפור כהה, שהופך לכמעט לבן בבטנו. צבעו של הוואקיטה מתבהר עם התבגרותו. הנקבות גדולות מעט מהזכרים – אורכן מגיע לכ-140 ס"מ בעוד שאורכם של הזכרים הוא כ-134 ס"מ. הואקיטה היא בעל החיים שמצוי בסכנת הכחדה חמורה. משנת 2008 ועד 2023 נשארו רק 10 פריטים בטבע ועל כן היא הוגדרה כיונק הימי בעל סיכון ההכחדה הגבוה ביותר בעולם.

## מאפיינים
להלן תיאור מספר מאפינים עיקריים של הואקיטה:
* תזונה: הואקיטה אינה אכלנית בררנית וניזונה ממגוון רחב של מזונות: תמנונים, סרטנים ודגים ממינים שונים.
* נשימה: הואקיטה אינה יכולה לנשום מתחת למים והיא עולה על פני המים לצורך נשימה. בשונה מדולפינים ולווייתנים, הואקיטה עולה בגיחה מהירה לפני השטח כמעט ללא יצירה של הפרעה בפני המים, ועל כן קשה מאוד להבחין בה.
* מפגש עם בני אדם: הואקיטות הן חמקניות מאוד, חוששות מרעשים חזקים ולרוב נמנעות ממפגש עם סירות ובני אדם.
* תקשורת: הוואקיטות משתמשות בצלילים בתדר גבוה כדי לתקשר ביניהן וכדי לנווט בים, בדומה לשאר מיני הלווייתנאים.
* חברה: הן מתבודדות יחסית ללווייתנאים אחרים, ולרוב נמצאות לבד או בקבוצות של 2–3 פרטים; אם כי לעיתים ניתן היה לראות קבוצות של 8–10 פרטים.

## מחזור חיים ורבייה
לא ידוע הרבה על מחזור החיים של הוואקיטה, ובין השאר חסרים נתונים על גיל ההתבגרות המינית, תוחלת החיים והדינמיקה החברתית שלהן. רוב ההערכות בנושא מבוססות על מינים אחרים של לווייתנאים הדומים לואקיטה.

הדעה הרווחת היא כי תוחלת חייהן היא כ-20 שנים בתנאים אידיאליים וכי ההתבגרות המינית שלהן נמשכת בין 3 ל-6 שנים. ההזדווגות מתרחשת בסוף האביב או תחילת הקיץ, והריונן נמשך בין 10 ל-11 חודשים. הנקבות מניקות את הולד במשך 6–8 חודשים.

## סכנת הכחדה ומאמצי השימור
הוואקיטה נמצאת בסכנת הכחדה חמורה יותר מכל בעל חיים אחר לפי הרשימה האדומה של ארגון IUCN. בשנת 2019 היו רק 10 פרטים חיים, כאשר בשנת 2005 היו כ-300. מצב חמור זה הביא את ארגון אונסק"ו להכריז על אתר המורשת העולמית במפרץ מקסיקו כאתר בסיכון. הסכנות העיקריות שלהם הם דיג לא חוקי של דג הטוטואבה באמצעות רשתות גדולות, בהן נתקעות הואקיטות. מאמצי שימור מובלים על ידי ממשלות מקסיקו, ארצות הברית וקנדה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קנט סטפורד נוריס
קטגוריה:פוקניים
קטגוריה:לווייתני האוקיינוס השקט
קטגוריה:בעלי חיים ימיים במפרץ קליפורניה
קטגוריה:בעלי חיים שתוארו ב-1958
Bang Bang (שיר של ג'סי ג'יי, אריאנה גרנדה וניקי מינאז')

"**Bang Bang**" (בעברית: "**באנג באנג**") הוא שיר של הזמרת הבריטית ג'סי ג'יי, הזמרת האמריקאית אריאנה גרנדה והראפרית הטרינידדית ניקי מינאז'. השיר יצא לאור כסינגל ב-28 ביולי 2014 דרך חברות התקליטים לאווה רקורדס וריפבליק רקורדס, בה חתומות שלושתן.

השיר משמש כסינגל הראשון מאלבום האולפן השלישי של ג'סי ג'יי, Sweet Talker, והוא מופיע גם בגרסה המורחבת של אלבום האולפן השני של גרנדה, My Everything.

## רקע והוצאה
את השיר כתב והפיק מקס מרטין שכבר עבד עם הזמרות בעבר, התכנון המקורי היה שג'סי ג'יי תקליט אותו לבד, אך לאחר ההקלטה אמר מרטין שהוא רוצה להוסיף את גרנדה ומינאז' לשיר. עם יציאת השיר הוא זכה לביקורות טובות, כאשר מבקרים אומרים שהוא "הלהיט של הקיץ", ומשבחים את שיתוף הפעולה בין השלוש.

השיר היה מועמד לפרס גראמי על "שיתוף הפעולה הטוב ביותר", ובכך זו הייתה מועמדות גראמי הראשונה של ג'סי ג'יי וגרנדה.

השלוש הופיעו יחד עם השיר לראשונה ב-24 באוגוסט 2014, בטקס פרסי הווידאו-קליפים של MTV.

לאחר ההופעה פורסם הוידאו קליפ של השיר באתר MTV. הוא הועלה לאתר יוטיוב, שם הוא צבר למעלה ממיליארד צפיות, ובכך היה לשיר הראשון של ג'יי להגיע להישג זה, והשלישי של גרנדה ומינאז'. קליפ השיר בוים על ידי האנה לוקס דייוויס.

## קבלה ביקורתית

## הופעות חיות
השיר בוצע במהלך סיבוב ההופעות "Dangerous Woman Tour" של גרנדה ושולב ברשימת השירים כחלק ממקבץ של להיטי עבר, שנועד בין היתר לשמח מעריצים שפחות הכירו את השירים מהאלבום החדש באותה תקופה. הביצוע של השיר תואר כ"אופורי". רגע בולט במיוחד נרשם כאשר גרנדה הפגינה את כישוריה וביצעה בעצמה את קטע הראפ של מינאז', השותפה לשיר המקורי. במהלך ביצוע מקבץ הלהיטים שכלל את "Bang Bang", ההופעה לוותה באפקט חזותי מרשים של מטחי קונפטי. הקונפטי הורכב מאלפי שטרות כסף מדומים שעליהם התנוססה דמותה של גרנדה ברוח "Dangerous Woman". על פי רשימת השירים המלאה, הביצוע ל-"Bang Bang" שובץ באמצע המופע, מיד לאחר הביצוע לשיר "Side to Side", ורגע לפני השיר "Greedy".

## מיקומי שיא
השיר זכה להצלחה רבה במצעדים, הגיע למקום 3 במצעד הפזמונים האמריקאי, בילבורד הוט 100, והיה לסינגל המצליח ביותר של ג'סי ג'יי במצעד, במצעד השירים הדיגיטליים של ארצות הברית הגיע השיר למקום הראשון לאחר שמכר מעל ל-230,000 עותקים דיגיטליים בשבוע הראשון להוצאתו, השיר הגיע למקום ראשון במצעד הסינגלים הבריטי והיה לשיר השלישי של ג׳סי ג׳יי, השני של גרנדה והראשון של מינאז׳ לעשות זאת.

השיר זכה גם להצלחה בישראל לאחר שהגיע למקום שביעי במצעד השבועי של מדיה פורסט, נכנס לפלייליסט של גלגלצ הגיע למקום רביעי במצעד השבועי ומקום 36 במצעד הבינלאומי השנתי של התחנה.

### מצעדי סוף שנה

### מצעדי כל הזמנים

## נתוני מכירות

## קישורים חיצוניים

## הערות שוליים

קטגוריה:שירי ג'סי ג'יי
קטגוריה:שירי אריאנה גרנדה
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי ריקרד יירנסון
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי האנה לוקס דייוויס
קטגוריה:שירים על מיניות
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:שירי פלטינה כפולה בממלכה המאוחדת
קטגוריה:שירי יהלום בארצות הברית
קטגוריה:סינגלים בהוצאת ריפבליק רקורדס
גל שוחמי

**גל שוחמי** (נולד ב-1975) הוא קצין צה"ל במילואים בדרגת תת-אלוף. בתפקידו האחרון כיהן כראש חטיבת תורה והדרכה באגף המבצעים במטכ"ל.

## ביוגרפיה
עם גיוסו לצה"ל שובץ שוחמי בחיל השריון. הוא עבר הכשרה כלוחם, קורס מפקדי טנקים וקורס קציני שריון. בסיום הקורס שירת כמפקד מחלקת טנקים ולאחר מכן שימש כמפקד פלוגה מ' בגדוד 71, ושירת כסגן מפקד גדוד 532 בחטיבה 460. ב-2006 סיים לימודים במכללה הבין-זרועית לפיקוד ולמטה ומונה לקצין אג"ם של חטיבה 188, תפקיד בו שירת במהלך מלחמת לבנון השנייה. ב-2008 מונה למפקד גדוד 53 בחטיבה 188. ב-2010 לסגן מפקד חטיבה 460, ב-2011 מונה למפקד גדוד 196 (קורס מפקדי טנקים וקורס קציני שריון) בחטיבה 460.

ב-2013 קודם לדרגת אלוף-משנה ומונה למפקד חטיבת קרייתי, ושימש בתפקיד עד אוגוסט 2015. במקביל שימש מפקד המרכז לאימונים טקטיים במל"י. ב-23 ביולי 2017 מונה למפקד חטיבה 188 ושירת בתפקיד עד אוגוסט 2019. בספטמבר 2019 מונה למפקד אוגדת המפץ. בשנת 2020 מונה למפקד קורס מפקדי פלוגות ומפקדי גדודים.

בספטמבר 2021 מונה לראש חטיבת התורה וההדרכה תפקיד אותו מילא עד דצמבר 2023.
## חיים אישיים
שוחמי הוא גרוש ואב לשתי בנות. בעל תואר ראשון בהיסטוריה של המזרח התיכון ומדע המדינה מאוניברסיטת בר-אילן ובוגר לימודי אסטרטגיה במכללה המלכותית הבריטית.

## קישורים חיצוניים
* .
;מפרי עטו:
* חיילי המילואים הם נכס לחברה הישראלית, מלאבס,  26 בפברואר 2020.
## הערות שוליים

קטגוריה:תתי-אלופים בצה"ל
קטגוריה:מפקדי גדודים בחטיבה 188
קטגוריה:מפקדי גדודים בחטיבה 460
קטגוריה:מפקדי חטיבה 188
קטגוריה:מפקדי חטיבת קרייתי
קטגוריה:ראשי חטיבת תורה והדרכה
קטגוריה:מפקדי המרכז לאימונים טקטיים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1975
יפרח

קטגוריה:שמות משפחה עבריים
קטגוריה:שמות משפחה ביהדות צפון אפריקה
קטגוריה:שמות פרטיים עבריים
יחזקאל סגל

הרב **יחזקאל סג"ל** (תקכ"ד, 1764 - ל' בניסן תקצ"ח, 1838) היה רב הונגרי. כיהן כרבן של אונסדורף וטרנטשין. מחבר הספר "תורת יחזקאל".

## ביוגרפיה
נולד בליפטא-סנט-מיקלוש (כיום בסלובקיה) לרבי יוסף, צאצא לשל"ה. בבחרותו למד אצל רבי שמואל קעלין, ה"מחצית השקל" בבוסקוביצה שבמוראביה. באותה תקופה התיידד ולמד עם ה"חתם סופר" שבא לבוסקוביץ' יחד עם רבו רבי נתן אדלר שהתקבל לרב העיר. בנוסף למד עם הרב חיים דייטשמן (לימים אב בית דין קעלין) ועם הרב סיני סימאנדל ("ר' סיני למדן", לימים ראב"ד מיקלוש).

נישא לשיינדל, בת הרב יצחק פריד-חיות, ראש הקהל באונסדורף וצאצא של רבי יצחק חיות. לאחר נישואיו עסק במסחר, אך לא הצליח. בשנת תקע"ח, לאחר שנפטר הרב יקותיאל זאב (ר' זלמן וואלף) רב העיר ומחוז ציפסן ומחבר "עמק המלך", מונה לממלא מקומו כרב והחל לכהן גם כראש ישיבה. בני העיר התמסרו לפרנסו ואת ישיבתו.

בשנת תקפ"ד נקרא לכהן ברבנות טרנטשין על מקום גיסו ר' אהרן סג"ל שפיץ שעבר לכהן בהאליטש. לאחר תקופה קצרה סבל מרעדה, והוא שלח את בנו ר' יוסף שמואל שיקבל היתר הוראה מהחתם סופר. בנו החל לכהן כדומ"צ ובהמשך כראב"ד. בשנת תקצ"ח נפטר ממחלה ממושכת.

הספידוהו ידידו החתם סופר ואחיינו הרב אברהם שאג. החתם סופר התבטא עליו שהוא ראוי לשבת בסנהדרין. הוא השאיר חיבורים רבים, אך רובם נשרפו בשריפה שפרצה באונסדורף. הרב אברהם זינגר רבה של ווארפלאטא (נכדו של בנו ר' יוסף שמואל) הדפיס את הספר "תורת יחזקאל" על הש"ס והשולחן ערוך.

בין תלמידיו ר' מאיר פערלס לימים רבה של קרולי, רבי דב בער וישניץ מטרנטשין ורבי נתן צבי בלומגרונד רבה של בלשוב (בנו של רבי דב בער וחתנו של חתנו ר' מרדכי שפיץ).

אחיו היה הרב אברהם, רבה של רסנביץ.

## לקריאה נוספת
*עלים לתרופה, גיליון תתק"י, ב' באייר תשע"ד.

## קישורים חיצוניים
* ערכו ב"מליצי אש", באתר HebrewBooks

## הערות שוליים

קטגוריה:רבנים סלובקים
קטגוריה:ראשי ישיבה הונגרים
תומר יפרח

**תומר יפרח** (נולד ב-1973) הוא קצין צה"ל במילואים בדרגת תת-אלוף. שימש קצין אג"ם של פיקוד הדרום ומפקד חטיבה 188.

## ראשית חייו
תומר יפרח נולד וגדל באשקלון. תומר הוא בנם של מירה ויהונתן יפרח. אביו יהונתן יפרח עלה ממרוקו לארץ ישראל בשנת 1951 והיה, בין היתר, ראש עיריית שדרות השני וחבר הכנסת מטעם מפא"י. אימו מירה היא ילידת ישראל ושניהם הכירו ושירתו יחדיו בגדוד 9 של חיל השריון שלימים פיקד עליו.

## שירותו הצבאי
תומר יפרח החל את שירותו הצבאי כלוחם בחטיבה 401 של חיל השריון ובהמשך טיפס בסולם הדרגות ופיקד על גדוד 9 בחטיבה 401, בין השאר במהלך מבצע ימי תשובה באוקטובר 2004 והוביל את הסבת הגדוד לטנקי מרכבה סימן 4. בשנת 2005 תומר יפרח התמנה למפקד גדוד 196, גדוד ההכשרה של קורס קציני השריון בשיזפון. תחת פיקודו אוחדו כלל הכשרות הפיקוד של חיל השריון תחת גדוד זה. בשנת 2007 מונה תומר לקצין המבצעים של פיקוד המרכז. ב-2009 קודם לדרגת אלוף-משנה ומונה למפקד עוצבת ראם, חטיבת שריון במילואים, כמו כן כיהן כראש מחלקת תורת השריון במפקדת קצין שריון ראשי ופיקד על צוות בקורס מפקדי פלוגות. במסגרת תפקידו כראש מחלקת תורת חיל השריון הוביל שינוי מהותי בתורת הלחימה והתאמתו לשדה הקרב המודרני. במאי 2013 מונה למפקד חטיבה 188 והוביל את החטיבה במהלך מבצע צוק איתן. חטיבת השריון 188 בפיקודו של תומר יפרח לקחה חלק משמעותי במאמץ לגילוי איתור והשמדת מערך המנהרות של חמאס ברצועת עזה. בספטמבר 2015 מונה לקצין אג"ם פיקוד הדרום ושימש בתפקיד עד שנת 2017. במסגרת תפקיד זה היה חלק ממאמץ התכנון והביצוע לפתרון בעיית המנהרות מעזה. בתפקידו הבא קודם לדרגת תת-אלוף ומונה לנספח צבאי בסינגפור. במהלך מלחמת חרבות ברזל שימש מנהל לחימה של חטיבה בגזרת עזה.
## חיים אישיים

תת-אלוף תומר יפרח מתגורר בנגבה, נשוי למאיה ולהם שלושה ילדים.

## קישורים חיצוניים
*
* 
* 

## הערות שוליים

קטגוריה:מפקדי עוצבת ראם
קטגוריה:מפקדי חטיבה 188
קטגוריה:מפקדי גדודים בחטיבה 401
קטגוריה:קציני אג"ם של פיקוד הדרום
קטגוריה:נספחים צבאיים ישראלים בסינגפור
קטגוריה:תתי-אלופים בצה"ל
קטגוריה:נגבה: אישים
קטגוריה:מפקדי גדודים במלחמת לבנון השנייה
__לחיפוש__
קטגוריה:ישראלים שנולדו ב-1973
דוד צבי אוירבך

הרב **דוד צבי אוירבך** (בערך תק"ג, 1743 - כ"ד תשרי תקס"ה, 1805) היה רב גליציאני-ווהליני. כיהן ברבנות קרמניץ ומוהיליב-פודילסקי. היה מכונה "רבי דוד צבי הגדול". חמיו של רבי נתן מברסלב.

## ביוגרפיה
נולד לר' אריה לייבוש רב העיר סטניסלב וללאה רייזל בת ר' משה מזולקיב  בלבוב ונכדו של רבי יצחק הלוי סגל אחיו של הט"ז. אחי אמו היה הרב מרדכי זאב אורנשטיין. הבעל שם טוב היה סנדק בבריתו. בגיל 7 התייתם. 

נישא להענא בת ר' אהרן כ"ץ מחכמי הקלויז בברודי, בן אחר בן ל"סמיכת חכמים". בשנת תקמ"ט מונה לרבה של שאריגראד, ובהמשך כיהן במוׂנָסְטרִיץ'. בשנת תקנ"א כבר כיהן ברבנות קרמניץ שבווהלין ובהמשך מונה בנוסף לרבה של מוהילוב שבמחוז קמניץ-פודולסק. 

נפטר בגיל 65. היו לו מספר חיבורים בהם חיבור על התנ"ך וחיבור על מסכת אבות אך הם אבדו. דברי תורתו שנשארו, הודפסו ב"ליקוטי רבי דוד צבי" בתוך "נחלת אריה" (הוצאת מכון נחלת צבי, בני ברק, תשנ"ט).

בנו רבי מנחם מנדל כיהן במקומו כרבה של קרמניץ, בנו רבי נחמן זאב כרבה של מונסטריץ', בנו רבי אריה לייבוש נפטר בצעירותו. חתניו היו רבי אריה לייבוש מייזליש רבה של פרמישלא ואבי משפחת הרבנים מייזליש, רבי נתן מברסלב, רבי אהרן שמשון רבה של ימפולי, רבי חיים צבי דומ"צ בקרמניץ ורבי גדליה יונה שעלה לירושלים.

## לקריאה נוספת
*הקדמת הספר **אלפי ישראל** לנכדו רבי ישראל מתתיהו אוירבך רבה של גוודז'יץ, בנו של רבי נחמן זאב.
*עלים לתרופה, תת"ס, אמור תשע"ג.

## הערות שוליים

קטגוריה:רבנים גליציאנים
קטגוריה:רבנים אוקראינים
קטגוריה:רבנים מווהלין
קטגוריה:אבות בתי דין
פריגו (עיר)

**פריגו** (בצרפתית: **Périgueux**, באוקסיטנית: **Peireguers** או **Periguers**) היא עיר צרפתית המהווה את המרכז המנהלי של מחוז דורדון שבחבל אקיטן החדשה שבדרום-מערב צרפת. פריגו היא גם מקום מושבה של דיוקסיה.

## היסטוריה
מקורו של השם פריגו הוא מהשם פטרוקורי (Petrocorii), שהוא גרסה לטינית של מונח בשפה קלטית שמשמעותו "ארבעת השבטים". הקלטים היו העם שישב באזור לפני הכיבוש הרומי ופריגו הייתה עיר הבירה שלהם. בשנת 200 לפנה"ס, הגיעו ארבעת השבטים מהצפון, התיישבו בפריגו והקימו מחנה בלה בווסייר (La Boissière). לאחר הפלישה הרומית, הם עזבו את המקום והקימו את העיר וסונה (Vesunna). בעיר רומית זו נבנו מקדשים, מרחצאות, אמפיתיאטרונים ופורום. בסופה של המאה השלישית לספירה, הייתה העיר הרומית מוקפת בחומות והיא קיבלה את השם קיוויטס פטרוקוריורום (Civitas Petrocoriorum).

במאה ה-10 הוקמה הקתדרלה לה פוי סן פרונט (Le Puy-Saint-Front) מסביב למנזר בסמיכות לעיר הגאלו-רומית העתיקה. בשנת 1182 לערך הוענקו לפריגו זכויות עירוניות.

במהלך שנת 1940, פונו רבים מיהודי אלזס ותושבי אלזס לפריגו.

ב-24 באוקטובר 1954 שמה קץ לחייה על ידי הצתה עצמית בכיכר המרכזית של פריגו, השחקנית סימון מרוויל (Simone Mareuil) שהתפרסמה בעיקר בתפקיד הראשי שמילאה בסרט כלב אנדלוסי.

## ערים תאומות
* 

## קישורים חיצוניים

* 
* 
* 

## הערות שוליים

קטגוריה:אקיטן: ערים
מרידה (מקסיקו)

**מרידה** (בספרדית: **Mérida** ) היא בירת מדינת יוקטן במקסיקו.

## היסטוריה
מרידה נוסדה בידי פרנסיסקו דה מונטחו אי לאון וכמה מאות ספרדים נוספים ב-6 בינואר 1542 על חורבותיו של יישוב של בני המאיה בשם "ט'חו" (T'hó), שהיה המרכז של בני המאיה באזור יוקטן. היא נקראה על שם העיר מרידה בספרד, שהייתה מקום מוצאם של חלק מהמייסדים. מרידה הפכה תוך זמן קצר למרכז המנהלי הקולוניאלי של אזור יוקטן.

העיר צמחה במאה ה-19 הודות לתעשייה מפותחת סביב גידול הצמח אנקן (henequen), שהוא מין של אגבה שמעליו מפיקים סיבים להכנת חבלים, מה שהפך אותה לאחת הערים העשירות במקסיקו.

ארצות הברית מקיימת קונסוליה כללית בעיר, בנוסף לשגרירות ארצות הברית במקסיקו סיטי

## חינוך
בעיר פועלות מספר אוניברסיטאות, בהן האוניברסיטה האוטונומית של יוקטן, אוניברסיטת אנאוואק מאיאב והאוניברסיטה הטכנולוגית המטרופוליטנית.

## תחבורה
את מרידה משרת נמל התעופה הבינלאומי מנואל קרסנסיו רחון, המציע טיסות לערים מרכזיות במקסיקו ולמספר יעדים נוספים באמריקה הצפונית.

## ערים תאומות
* 
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:חצי האי יוקטן: יישובים
קטגוריה:יישובים שהוקמו במאה ה-16
גיא חסון

**גיא חסון** (נולד ב-26 בינואר 1972) הוא קצין צה"ל במילואים בדרגת תת-אלוף. בתפקידו האחרון בצה"ל שירת כקצין שריון ראשי. משמש כיום כרמ"ט עוצבת הבזק במילואים.

## ביוגרפיה
חסון גדל בקריית ים ולמד בתיכון "רודמן" בעיר. ב-1990 התגייס לחיל השריון. שירת כלוחם, מפקד טנק וכקצין בגדוד 195 ("אדם") בחטיבה 500 וכקצין אג"ם בחטיבה. ביוני 2001 מונה למפקד גדוד 195 ובמהלך כהונתו בתפקיד זה היה אחראי על גזרת חומש ועל גזרת בית לחם בתקופת האינתיפאדה השנייה. לאחר סגירת חטיבה 500 בשנת 2003 מונה חסון ב-2004 שוב למפקד גדוד 195 שהוקם מחדש כגדוד הדרכה בחטיבה 460. לאחר מלחמת לבנון השנייה מונה לקצין אג"ם של אוגדה 162.

במאי 2008 קודם לדרגת אלוף-משנה ומונה למפקד חטיבה 130, חטיבת שריון במילואים, במקביל למד במכללה לביטחון לאומי, הדריך בקורס מפקדי פלוגות ובקורס מפקדי גדודים, בשנתיים האחרונות לשירותו כמח"ט מילואים כיהן גם כמפקד מרכז לאימון מפקדות חטיבתיות במל"י. שירת כסגן מפקד עוצבת געש. באוקטובר 2013 מונה למפקד חטיבה 460, הוא פיקד על צוות קרב חטיבתי במהלך מבצע צוק איתן, בו לחמו כוחות מהחטיבה יחד עם כוחות מיחידות אחרות באזור צפון רצועת עזה ובאזור ח'אן יונס. ב-2015 יצא לשנת לימודים בצבא ארצות הברית. ביוני 2016 מונה לקצין שריון ראשי, ושימש בתפקיד עד 3 באוקטובר 2019. בסיום תפקידו פרש מצה"ל.

בשנת 2021 בעקבות מותו של שרון אסמן, מח"ט הנח"ל נבחר על ידי הרמטכ"ל לעמוד בראש צוות מומחים לבחינת אימוני הכושר בצה"ל. בשנת 2023 מונה להיות ראש המטה של עוצבת הבזק במילואים.

חסון בוגר תוכנית "אופק" המכללה לפיקוד ומטה, בעל תואר ראשון בלוגיסטיקה וכלכלה מאוניברסיטת בר-אילן ותואר שני מאוניברסיטת חיפה.

כיום נשוי ואב לשתי בנות ובן.

## קישורים חיצוניים

* קצין שריון ראשי בטור מיוחד ליום הכיפורים, באתר צה"ל
* 

## הערות שוליים

קטגוריה:תתי-אלופים בצה"ל
קטגוריה:מפקדי חטיבה 460
קטגוריה:מפקדי חטיבה 130
קטגוריה:קציני שריון ראשיים
קטגוריה:בוגרי תיכון רודמן, קריית ים
קטגוריה:בוגרי אוניברסיטת בר-אילן
קטגוריה:בוגרי המכללה לביטחון לאומי
קטגוריה:מפקדי גדודים בחטיבה 500
קטגוריה:מפקדי גדודים במלחמת לבנון השנייה
קטגוריה:ישראלים שנולדו ב-1972
שש אחרי המלחמה

[שמאל|ממוזער|250px|פסל של החייל האמיץ שוויק ב[לבוב, אוקראינה]]**שש אחרי המלחמה** (צ'כית: **Po válce v šest hodin večer**, "אחרי המלחמה בשעה שש בערב!") הוא ביטוי שמשמעותו חזרה לשגרה ולמנהגים הרגילים לאחר תקופת מלחמה. מקור הביטוי בספרו של הסופר הצ'כי ירוסלב האשק, "החייל האמיץ שווייק", שיצא לאור ב-1923. בעברית ישראלית נעשה שימוש בביטוי באופן נרחב, בעיקר על רקע הופעתו התכופה בהצגה הפופולרית "החייל האמיץ שווייק" בכיכובו של מאיר מרגלית, שעלתה בתיאטרון האהל ב-1935 והוצגה במשך עשרות שנים ומאוחר יותר, לאחר מלחמת ששת הימים, גם בעקבות ספרו הפופולרי של יוסי גמזו, "בשש אחרי המלחמה" ואזכורים נוספים של הביטוי בעקבות המלחמה.

## "החייל האמיץ שווייק"
בספרו של האשק, לאחר שיוזף שווייק מתגייס לצבא האוסטרו-הונגרי במלחמת העולם הראשונה, הוא הופך לשמש האישי של קצין שמטיל עליו למסור מכתב אהבה לאישה הונגרייה נשואה.

בדרך אל האישה עוצר שווייק לשתייה קצרה עם ידידו הטוב, החפר וודיצ'קה. השתייה מתארכת ובמהלכה מתפתחת שיחה ארוכה העוסקת בשנאתו העזה של וודיצ'קה להונגרים באשר הם הונגרים. כאשר הם מגיעים לבית האישה, יוזם וודיצ'קה באופן בלתי נמנע קטטה המונית, המובילה להשלכת שניהם למעצר צבאי. כאשר הם משוחררים מן הכלא ונשלחים ליחידותיהם, נפרדים שווייק וודיצ'קה בהסכמה להיפגש בבית המרזח ה"גביע" בנה בויישטי (Na Bojisti) "אחרי המלחמה בשעה שש בערב!" (שהיא השעה הקבועה בה היו נפגשים בבית המרזח).

לקוראים לא מתברר בסופו של דבר האם שווייק וודיצ'קה אכן נפגשו "בשש אחרי המלחמה", שכן האשק מת בטרם הספיק להשלים את הספר והתפרסמו ממנו ארבעת החלקים הראשונים מתוך שישה מתוכננים.

## בתרבות העולמית
ב-1944 יצא למסכים הסרט הסובייטי "בשעה שש בערב אחרי המלחמה" (*В 6 часов вечера после войны*) בבימויו של איוואן פירייב ובכיכובה של מרינה לדינינה , שתיאר את קורותיו של זוג אוהבים מוסקבאי המתגייסים לצבא האדום במלחמת העולם השנייה ומבטיחים זה לזה להיפגש ב"שש בערב אחרי המלחמה" על גשר בולשוי קמני  את המוזיקה לסרט הלחין טיחון חרניקוב. הסרט זכה בפרס סטלין ב-1946, ובאותה שנה יצאה למסכים גרסה אמריקאית לסרט תחת השם *Six P.M.*. בעקבות הסרט הפך הביטוי "בשעה שש אחרי המלחמה" לביטוי שגור ברוסית.
שם ספרו של זאב שרון, "שניים אחרי המלחמה", הוא פראפרזה לביטוי השגור "שש אחרי המלחמה".

שש אחרי המלחמה הוא שיר של הזמר הישראלי אביהו פנחסוב ביחד עם זאב נחמה, מתוך אלבום האולפן שלו הנקרא גם הוא "שש אחרי המלחמה".

## קישורים חיצוניים

* 

## הערות שוליים

קטגוריה:ביטויים
רוני תורג'מן

**רוני תורג'מן** (נולד ב-1949 בירושלים) הוא יוצר, מלחין וזמר פופ ורוק ישראלי.

## קריירה מוזיקלית
את הקריירה המוזיקלית החל תורג'מן כזמר בלהקת גייסות השריון, שם שירת לצידם של שלמה יידוב ויצחק קלפטר. תורג'מן, בניגוד לשאר חברי הלהקה, החל לעבוד עם תום שירותו הצבאי כנהג אוטובוס של "אגד" בירושלים.

בשנת 1978 חידש את פעילותו כזמר והקליט בחברת CBS שני שירים בהפקה ועיבוד של מתי כספי, שגם ניגן בהקלטות על כל הכלים. שני השירים, שנכתבו על ידי אהוד מנור, יצאו על גבי תקליט שדרים. את השיר הראשון בסינגל, "זאת לא פעם ראשונה", הלחין תורג'מן ואת השני, "עוד כמה מילים", הלחין כספי.

בדצמבר 1982 השתתף תורג'מן בפסטיבל שירי ילדים מס' 13 עם השיר "ילד בוא הביתה", אותו הלחין למילותיו של יעקב גלעד, ולעיבוד של מתי כספי. השיר לא זכה השיר להצלחה רבה, ותורג'מן שב לעיסוקיו הקודמים כנהג אוטובוס.

בשנת 1987 הוחתם תורג'מן בחברת הליקון. אלבום הבכורה שלו, שנשא את שמו, יצא באותה שנה על גבי תקליט ויניל וכלל עשרה שירים שעיבדו אילן וירצברג, יהודה פוליקר, עדי דגני וגיורא קנת. תורג'מן הלחין את כל השירים למילותיהם של יעקב גלעד ("ציפור פצועה" שהיה השיר הבולט ביותר באלבום, "פרפר חופשי", "ילד בוא הביתה" מפסטיבל שירי הילדים ו"ארץ רחוקה"), אהוד מנור ("אין אהבה" ו"זאת לא פעם ראשונה" שהוקלט מחדש), אורלי מורג ("בקו החלומות") ויוסף אל דרור ("זה לא חשוב (שאת הולכת)"). האלבום נכשל מבחינה מסחרית, ולווה בהופעות מעטות עבור קהל וקליפים אחדים ששודרו ב"זהו זה!" ו"להיט בראש".

בשנת 1992, לאחר דממה תקשורתית ארוכה, חזר תורג'מן עם אלבומו השני והאחרון שיצא בפורמט של CD, "אחיזת עיניים". רוב שירי האלבום, שיצא בחברת NMC והופק באופן עצמאי, עובדו על ידי ארקדי דוכין, וכל שירי האלבום הולחנו על ידי תורג'מן פרט ל"תביני מותק", שהלחין וכתב דוכין. השיר "ליקוי אהבה (השיירה הולכת)", שכתבה דליה שפיגל, בוצע בדואט עם יצחק קלפטר, שעיבד את השיר יחד עם עדי דגני. מתוך אלבום זה יצא הלהיט "כשלא הולך אז לא הולך", שכתב תורג'מן עם מיכה שטרית. האלבום נכשל מסחרית ולא כלל להיטים נוספים פרט ל"כשלא הולך אז לא הולך" והדואט עם קלפטר.

בינואר 2017, תורג'מן הוציא סינגל ראשון, "מגש ספלי התה" מתוך אלבום חדש.

## דיסקוגרפיה
### [[רוני תורג'מן (אלבום)|רוני תורג'מן]] ([[1987]])
*כל השירים הולחנו על ידי תורג'מן. כאן מצוינים שמות מחברי השירים.
# ציפור פצועה (יעקב גלעד)
# ארץ רחוקה (יעקב גלעד)
# זה לא חשוב (שאת הולכת) (יוסף אל דרור)
# בקו החלומות (אורלי מורג)
# זאת לא פעם ראשונה (אהוד מנור)
# חורף מייגע (יעקב גלעד)
# הסוף לא ידוע (יעקב גלעד)
# שיר בתנועה (אורלי מורג)
# פרפר חופשי (יעקב גלעד)
# אין אהבה (אהוד מנור)

### [[אחיזת עיניים (אלבום)|אחיזת עיניים]] ([[1992]])
# סיפורים (דליה שפיגל - רוני תורג'מן)
# כשלא הולך אז לא הולך (מיכה שטרית - רוני תורג'מן)
# אחיזת עיניים (דליה שפיגל - רוני תורג'מן)
# תביני מותק (ארקדי דוכין)
# את כתבי ואני אנגן (דליה שפיגל - רוני תורג'מן)
# הכל או לא כלום (יעקב גלעד - רוני תורג'מן)
# בשבילך (אהוד מנור - רוני תורג'מן)
# ליקוי אהבה (השיירה הולכת) - בדואט עם יצחק קלפטר (דליה שפיגל - רוני תורג'מן)
# קוצים ושושנים (מאיר גולדברג - רוני תורג'מן)
# שבועה (אהוד מנור - רוני תורג'מן)
# קאובוי של חצות (מיכה שטרית - רוני תורג'מן)

## קישורים חיצוניים

* ערוץ היוטיוב של רוני
* עמוד הפייסבוק של רוני תורג'מן

קטגוריה:זמרים ישראלים
קטגוריה:חברי להקת גייסות השריון
קטגוריה:משתתפי פסטיבל שירי הילדים
קטגוריה:זמרים השרים בעברית
קטגוריה:זמרי פופ ישראלים
קטגוריה:זמרי רוק ישראלים
קטגוריה:ישראלים שנולדו ב-1949
גלילאו (תוכנית טלוויזיה)

**גלילאו** (במקור בגרמנית: **Galileo**) היא תוכנית טלוויזיה ישראלית המבוססת על תוכנית כתבות בגרמנית בנושא מדע פופולרי, שעלתה לשידור בגרמניה ב-30 בנובמבר 1998, ובישראל ב-2010, שודרה בטלוויזיה החינוכית, פעמיים ביום בימים א'-ה' בשעה 18:30 ובשעה 21:00 ושידורים חוזרים בסוף השבוע. התוכנית שודרה בעבר גם בערוץ 2, ומשנת 2018 משודרת בכאן חינוכית. בשנים 2016 ו-2017 זכתה "גלילאו" בתואר התוכנית הטובה ביותר בקטגוריית מגזין ילדים ונוער על ידי האקדמיה לטלוויזיה.

## הנחיה
[ממוזער|250 פיקסלים|[הילה קורח באולפן התוכנית "גלילאו", 2014]]
הילה קורח שימשה כמנחה בין הכתבות מאז עליית התוכנית לשידור בארץ בשנת 2010. החל מהעונה העשירית בשנת 2020 מנחה את התוכנית גאולה אבן סער. העורך הראשי של התוכנית מאז עלייתה הוא גידי יהושע. מאז שנת 2012 את התוכנית עורך גם אליה גרינפלד.

### כתבים
ל"גלילאו" כתבי שטח רבים, המטיילים בכל העולם ובוחנים עניינים מגוונים. לא כולם מוזכרים בשמם במהלך התוכנית.

בגרסה הישראלית של "גליליאו" מתארחים באולפן "החברים של גליליאו": אנשי מדע, חוקרים, טיילים, נסיינים, רופאים, אנתרופולוגים ועוד. בין האורחים: דנדן בולוטין (חוקר תרבויות ובוטנאי), יובל מלחי ורן לוי (היסטוריה), אורי וייל (ד"ר מולקולה), ד"ר רפי קישון, ד"ר רועי צזנה, ירין קימור, ד"ר טל כהן ("טלכו") ועוד.

## נושאים בתוכנית
* 15 מיתוסים ב-15 דקות – מובהרים 15 מיתוסים ב-15 דקות.
* גלילאו ניסויים – ניסויים בסגנון "Brainiac" ו"מכסחי המיתוסים".
* גלילאו ניסויים היסטוריים – השוואת נושאים היסטוריים עם נושאים מודרניים.
* הסיפור מאחורי האוכל – "הסיפור" מאחורי האוכל מובהר.
* גלילאו ניסויים עצמיים – ניסויים אתגריים, המובנים תוך כדי עשייה.
* 100 שניות על... – פירוש ב-100 שניות על מושג או תופעה לא מוכרים.
* האם זה יכול להיות? – בדיקה של סרטון YouTube לא שגרתי וחקירה מדעית - האם זהו סרטון אמיתי או זיוף?
* אדם נגד מכונה – תחרויות בין יכולות של אדם לזו של מכונה (למשל, מי ינקה טוב יותר: אדם או שואב אבק רובוטי?)
* XXL – בעקבות הדברים הכי גדולים בעולם (מטרקטור ועד מלפפון ענק..)

## ראו גם
* החפרנים
* מה זה מוזה
* שוסטר ושוסטר

## קישורים חיצוניים
* 

*  תוכניות "גלילאו", בערוץ החינוכית, באתר YouTube
*  "גלילאו", באתר כאן חינוכית

קטגוריה:תוכניות טלוויזיה שעלו לשידור בשנות ה-1990
קטגוריה:תוכניות טלוויזיה ישראליות מבוססות על פורמט זר
קטגוריה:הטלוויזיה החינוכית הישראלית: תוכניות וסדרות
קטגוריה:תוכניות טלוויזיה ישראליות שעלו לשידור בשנת 2010
קטגוריה:זוכי פרס האקדמיה לטלוויזיה: תוכניות וסדרות
קטגוריה:כאן חינוכית: תוכניות וסדרות
ומאוד לא פשוט לחכות

**ומאד לא פשוט לחכות** הוא אלבום הסולו השביעי של הזמרת יהודית רביץ, שצא בספטמבר 1993 בחברת הליקון. שירי האלבום, ברובם שירי משוררים (דליה רביקוביץ, לאה גולדברג, יהודה עמיחי, שמרית אור, אסתר שמיר, צרויה להב וחוה אלברשטיין), הולחנו, עובדו ובוצעו כולם על ידי רביץ.

## רשימת רצועות

## משתתפים
*יהודית רביץ - שירה, גיטרות, קלידים, קולות, הפקה מוזיקלית
*צוף פילוסוף - גיטרה בס
*קובי איזנמן - גיטרה חשמלית, גיטרה קלאסית, קולות
*עובד אפרת - גיטרה חשמלית (בשיר "קח")
*מישל עמר - תופים
*אלון הלל - כלי הקשה
*משה לוי - פסנתר, קלידים, אקורדיון
*פטר ורטהיימר - סקסופון סופרן
*אנגוס ווך - חמת חלילים
*גיא יפה - גיטרה אקוסטית, קולות, טכנאי הקלטה ומיקס, הפקה מוזיקלית

## קישורים חיצוניים

קטגוריה:אלבומי יהודית רביץ
קטגוריה:אלבומים בעברית
קטגוריה:אלבומים שהופקו על ידי יהודית רביץ
קטגוריה:אלבומי חברת הליקון
כרמינה בוראנה (פירושונים)

**כרמינה בוראנה** (בלטינית: Carmina Burana) פירושו "שירי בּוֹיֶרְן" (carmina רבים של carminum, דהיינו "שיר" בלטינית, ואילו Buranum הוא שמו הלטיני של היישוב הבווארי Beuern)